stanford-oval/wikipedia huggingface dataset:
Hämevaara
Aiheesta muualla

Vantaa alueittain, Myyrmäen suuralue (2010, pdf) . (Arkistoitu – Internet Archive)
| n k Vantaa |
| --- | --- | --- |
 Uusimaa  Helsingin seutukunta  Pääkaupunkiseutu 
| Myyrmäen suuralue |  Askisto  Hämeenkylä  Hämevaara  Kaivoksela  Linnainen  Martinlaakso  Myyrmäki  Petikko  Vantaanlaakso  Vapaala  Varisto  |  |
| Kivistön suuralue |  Keimola  Kiila  Kivistö  Lapinkylä  Luhtaanmäki  Myllymäki  Piispankylä  Riipilä  Seutula  Vestra  |  |
| Aviapoliksen suuralue |  Lentokenttä  Pakkala  Tammisto  Veromies  Viinikkala  Ylästö  |  |
| Tikkurilan suuralue |  Hakkila  Helsingin pitäjän kirkonkylä  Hiekkaharju  Jokiniemi  Koivuhaka  Kuninkaala  Ruskeasanta  Simonkylä  Tikkurila  Viertola  |  |
| Koivukylän suuralue |  Asola  Havukoski  Ilola  Koivukylä  Päiväkumpu  Rekola  |  |
| Korson suuralue |  Jokivarsi  Korso  Leppäkorpi  Matari  Metsola  Mikkola  Nikinmäki  Vallinoja  Vierumäki  |  |
| Hakunilan suuralue |  Hakunila  Itä-Hakkila  Kuninkaanmäki  Länsimäki  Länsisalmi  Ojanko  Rajakylä  Sotunki  Vaarala  |  |
Anton Voltšenkov

| Anton Voltšenkov |
| --- | --- |

Henkilötiedot
Syntynyt: 25. helmikuuta 1982 (ikä 42) Moskova, Venäjän SFNT, Neuvostoliitto
Kansalaisuus:   Venäjä
Jääkiekkoilija
Lempinimi:  A-train, Russian Bear
Pelipaikka:  puolustaja
Maila:  vasen
Pituus:  185 cm
Paino:  102 kg
Pelaajaura
Pääsarjaura:  2001–2020
Seurat:  Krylja Sovetov (RSL)   Ottawa Senators (NHL)   Binghamton Senators (AHL)   New Jersey Devils (NHL)   Torpedo Nižni Novgorod (KHL)   Nashville Predators (NHL)   Admiral Vladivostok (KHL)
NHL-varaus:  21. varaus, 2000 Ottawa Senators
Anton Aleksejevitš Voltšenkov (ven. Антон Алексеевич Волченков, s. 25. helmikuuta 1982 Moskova, Venäjän SFNT, Neuvostoliitto) on venäläinen ammattilaisuransa lopettanut jääkiekkoilija. Hän pelasi urallaan lähes 700 NHL:n runkosarjaottelua Ottawa Senatorsissa, New Jersey Devilsissä ja Nashville Predatorsissa. Voltšenkov on pelannut kahdesti NHL:n Stanley Cup -finaaleissa, mutta hänen joukkueensa hävisi finaalisarjan kummallakin kerralla. Venäjän maajoukkuetta Voltšenkov edusti kahdesti olympialaisissa ja MM-kilpailussa sekä kerran World Cupissa. Hän oli voittamassa kultaa MM-kilpailussa 2009 ja hopeaa 2002.
Ura > Seuraura > Uran alku Venäjällä (1999–2002)

Voltšenkov aloitti seurauransa kaudella 1999–2000 Venäjän kolmanneksi korkeimmalla sarjatasolla TsSKA Moskovan kakkosjoukkueessa. Hän pelasi myös toiseksi korkeimmalla sarjatasolla TsSKA Moskovassa. Voltšenkov pelasi kummassakin seurassa vuorotellen, jonka jälkeen hän siirtyi Venäjän superliigaan Krylja Sovetoviin. Voltšenkov pelasi seurassa 47 ottelua, joissa hän teki 19 pistettä.
Ura > Seuraura > Ottawa Senators (2002–2010)

Voltšenkov oli suuri lupaus ja Ottawa Senators varasi hänet ensimmäisellä kierroksella 21. pelaajana NHL:n varaustilaisuudessa vuonna 2000. Voltšenkov siirtyi Ottawaan heinäkuussa 2002 kolmen vuoden pelaajasopimuksella. Ensimmäisellä NHL-kaudellaan 2002–2003 Voltšenkov teki 16 pistettä. Ensimmäisen ottelunsa hän pelasi 10. lokakuuta 2002 New Jersey Devilsiä vastaan. Seuraavalla kaudella hän pelasi vain 19 ottelua maaliskuussa 2004 tulleen olkapäävamman vuoksi. NHL:n työsulkukaudella (2004–2005) hän solmi sopimuksen Venäjän superliigan Lada Toljattin kanssa. Sopimus kuitenkin purettiin ja hän siirtyi Ottawan farmijoukkueeseen Binghamton Senatorsiin.> Hän teki kauden aikana 69 ottelussa 55 tehopistettä. Kaudeksi 2005–2006 hän jatkoi NHL-uraansa Ottawassa ja teki kaudella 17 pistettä.
Voltšenkov teki kaudella 2006–2007 uransa piste-ennätyksen, 19 pistettä. Kauden lopulla Ottawa eteni Stanley Cupin finaaleihin Anaheim Ducksia vastaan. Anaheim voitti loppuottelusarjan otteluvoitoin 4–1. Voltšenkov pelasi läpi kauden Chris Phillipsin puolustajaparina ja oli joukkueensa parhaita puolustajia. Viimeisessä finaalissa François Beaucheminin tekemä 4–2-maali kimposi Voltšenkovista maaliin. The Hockey News valitsi Voltšenkovin NHL:n viidenneksi parhaaksi puolustavaksi puolustajaksi ja hän oli myös NHL:n eniten laukauksia estänyt pelaaja. Pian tämän jälkeen Voltšenkov allekirjoitti Ottawan kanssa kolmen vuoden jatkosopimuksen. Joukkueen manageri John Muckler sanoi hänen olleen joukkueen parhaimpia puolustajia jokaisella kaudella.
Kaudella 2007–2008 Voltšenkov teki 15 tehopistettä. Kausi sujui Ottawalta kehnosti siihen nähden, että joukkue pelasi edellisellä kaudella finaaleissa. Kaudella 2008–2009 Voltšenkov teki 68 ottelussa kymmenen tehopistettä. Myös Ottawalla oli vaikea kausi eikä se selviynyt pudotuspeleihin. Kaudella 2009–2010 Voltšenkov teki 14 tehopistettä ja Ottawa selviytyi pudotuspeleihin, jossa se putosi ensimmäisellä kierroksella.
Ura > Seuraura > New Jersey Devils (2010–2014)

Voltšenkovista tuli kesällä 2010 vapaa pelaaja. Hän teki kuusivuotisen ja 25,5 miljoonan sopimuksen New Jersey Devilsin kanssa. Hän pelasi kaudella 2010–2011 yhteensä 57 ottelua New Jerseyssä ja seuraavalla kaudella 72 ottelua. Voltšenkov oli kummallakin kaudella sekä joukkueensa ahkerin taklaaja paras laukausten blokkaaja. Devils pääsi kaudella 2011–2012 Stanley Cup -finaaleihin, joissa se hävisi kuitenkin Los Angeles Kingsille voitoin 4–2. Voltšenkov pelasi kaikissa 24:ssä Devilsin pudotuspeliottelussa.
Kauden 2012–2013 Voltšenkov aloitti NHL:n työsulun takia Venäjällä Torpedo Nižni Novgorodin joukkueessa. NHL:ssä hän pelasi lyhentyneen kauden aikana 48 pelatusta ottelusta 37. Voltšenkov pelasi kauden 2013–2014 aikana uransa 600:nnen NHL:n runkosarjaottelun. Koko kauden aikana hän pelasi 56 ottelua ja oli Devilsin ahkerin taklaaja.
Devils purki kesäkuussa 2014 Voltšenkovin sopimuksen. Joukkueen GM Lou Lamoriello joutui purkamaan sopimuksen, kun NHL:n palkkakatto olikin oletettua pienempi ja Devilsillä oli monia muitakin uusia sopimuksia tehtävänä. Sopimuksesta siirtyi Devilsin maksettavaksi kaksikolmasosaa jäljelläolleista palkkasaatavista.
Ura > Seuraura > Kausi Nashville Predatorissa ja paluu Venäjälle (2014–)

Devilsin purettua Voltšenkovin sopimuksen tämä sopi yhdestä kaudesta Nashville Predatorsin kanssa. Predatosiin tehdyn sopimuksen arvo oli miljoona dollaria. Voltšenkov pelasi Predatorsissa kauden 2014–2015 aikana vain 46 ottelua. Hän kärsi useista loukkaantumista ja oli toisaalta useasti terveenäkin pelaavan kokoonpanon ulkopuolella. Predatos ei tarjonnut kauden jälkeen Voltšenkoville jatkosopimusta.
Voltšenkov ei pelannut missään kaudella 2015–2016, mutta teki ennen kautta 2016–2017 sopimuksen venäläisen KHL-seuran Admiral Vladivostokin kanssa. Voltšenkov pelasi Admiralissa kausilla 2016–2017 ja 2017–2018. Hänet kuitenkin vapautettiin helmikuussa 2018 kesken kauden sopimuksestaan. Voltšenkov jatkoi uraansa vielä tämän jälkeen kahden kauden ajan. Hän edusti kaudet 2018–2019 ja kaudet 2019–2020 Torpedo Nižni Novgorodia.
Ura > Maajoukkueura

| Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Mitalit> Maa:   Venäjä.Miesten jääkiekko.MM-kilpailut  | Maa:   Venäjä> Miesten jääkiekko. |
| --- | --- | --- | --- |
|  Kultaa | Sveitsi 2009 | jääkiekko |  |
|  Hopeaa | Ruotsi 2002 | jääkiekko |  |
| Nuorten MM-kilpailut  | Nuorten MM-kilpailut  | Nuorten MM-kilpailut  |  |
|  Kultaa | Tšekki 2002 | jääkiekko |  |
| Alle 18-v. MM-kilpailut  | Alle 18-v. MM-kilpailut  | Alle 18-v. MM-kilpailut  |  |
|  Hopeaa | Sveitsi 2000 | jääkiekko |  |
Voltšenkov on edustanut Venäjää arvoturnauksissa. Hän pelasi alle 18-vuotiaiden MM-kilpailuissa vuonna 2000 ja saavutti hopeaa. Seuraavan kerran hän edusti Venäjää nuorten MM-kilpailuissa vuonna 2002 ja voitti kultaa.
Voltšenkovin ensimmäinen aikuisten arvokisaturnaus oli vuoden 2002 MM-kisat. Venäjä voitti kisoissa arvokisamitalin, hopean. Hän pelasi Venäjän joukkueessa yhden ottelun maailmancupissa vuonna 2004. Ensimmäisen kerran Voltšenkov edusti Venäjää olympialaisissa Torinossa vuonna 2006, jolloin Venäjä jäi mitaleitta.
Seuraavan kerran Voltšenkov edusti Venäjää vuoden 2009 MM-kilpailuissa, jossa hän pelasi vain yhden ottelun. Hän sai kisoista kultamitalin. Hänet valittiin Vancouverin talviolympialaisiin 2010. New Jersey esti Voltšenkovin osallistumisen kevään 2011 MM-kilpailuihin, koska Voltšenkov ei pelannut NHL-kauden lopulla seitsemässä ottelussa loukkaantumisten vuoksi.
Pelityyli

Voltšenkov on yksi NHL:n historian parhaista laukauksien blokkaajista. Hän menestyi hyvin yksi-yhtä-vastaan pelitilanteissa parhaitakin pelaajia vastaan. Voltšenkov  pelasi suurella itsevarmuudella. Hänen pelitavassaan oli myös ilkeitä piirteitä, eikä hän vältellyt vastustajien taklaamista. Voltšenkovilla oli isoja puutteita hyökkäämisessä ja kiekollisessa pelissään. Hän sijoittui huonosti puolustaessaan ja runsas laukausten torjunta johti usein loukkaantumisiin.
Tikkurilan lukio

| Tikkurilan lukio |
| --- | --- |
 Tikkurilan lukion rakennus
Sijainti:  Valkoisenlähteentie 53, 01370 Vantaa
Koordinaatit:  60.2991°N, 25.0498°E
Tyyppi:  suomenkielinen lukio, IB-lukio, aikuislukio
Perustettu:  2001
Rehtori:  Marianna Sydänmaanlakka, apulaisrehtori Saija Tynkkynen
Luokat:  10–12
Oppilaita:  1 250 (2021)
Verkkosivut
Tikkurilan lukio ja Vantaan aikuislukio toimivat samassa rakennuksessa.
Tikkurilan lukio (TILU) on Vantaan Tikkurilan suuralueen Jokiniemen kaupunginosassa toimiva suomenkielinen suurlukio. Suomenkielisen opetuksen lisäksi lukion oppimäärän voi suorittaa englanninkielisellä IB-linjalla. Tikkurilan lukiossa opiskelee noin 1 250 opiskelijaa, ja opettajia on yli 70. Vuoden 2016 alussa Tikkurilan lukioon liitettiin hallinnollisesti myös Vantaan aikuislukio, jota käy noin 240 aikuisopiskelijaa.
Nykymuotoinen Tikkurilan lukio syntyi vuonna 2001, kun Tikkurilan alueen kaksi lukiota, Tikkurilan lukio (perustettu 1952) ja Simonkylän lukio (perustettu 1965), yhdistyivät. Uusi moderni lukiorakennus otettiin käyttöön lokakuussa 2002.
Jo ennen liitosta Tikkurilan lukio oli oppilasmäärältään Suomen suurimpia lukioita. Esimerkiksi vuosina 2012 ja 2013 Opetushallitus listasi Tikkurilan lukion opiskelijamäärältään Suomen toiseksi suurimmaksi lukioksi Eiran aikuislukion jälkeen. Liitoksen jälkeen Tikkurilan lukiosta on tullut Pohjoismaiden suurin lukio. Vuonna 2015 Suomessa oli Tilastokeskuksen mukaan yhteensä 18 vähintään tuhannen opiskelijan lukiota.
Koulurakennus ja tilat

Tikkurilan lukio sijaitsee samalla tontilla Jokiniemen koulun kanssa ja kuuluu ns. Jokiniemen koulukampukseen. Lukiossa on avoin langaton verkko, kirjasto, liikuntasali, pieni kuntosali, tilavat luokat sekä ammattiteatteritasoinen auditorio, jossa järjestetään myös useita koulun ulkopuolisia tilaisuuksia. Lukion eteläpuolelle suunnitellaan uutta Tikkurilan osaamiskampusta, joka toisi alueelle lisätilaa 300 lukiolaiselle.
Opiskelutarjonta ja keskiarvorajat

Tikkurilan lukio tarjoaa laajan kurssivalikoiman lisäksi viestinnän, elokuvan, musiikin, liikunnan ja matematiikan painotukset. Lukiossa toimii myös kansainvälinen IB-linja, jolla opetus tapahtuu englanniksi.
Vuosina 2019 ja 2020 Tikkurilan lukion yleislinjan keskiarvoraja oli 8,25. Vuonna 2023 alin hyväksytty pistemäärä kansainväliselle IB-linjalle oli 12.
Opiskelutarjonta ja keskiarvorajat > Menestys

Tikkurilan lukiosta kirjoitti Yleisradion lukiovertailun mukaan esimerkiksi keväällä 2013 yhteensä 302 ylioppilaskokelasta ja keväällä 2015 yhteensä 292 kokelasta. Pakollisten lukuaineiden tulosten perusteella Tikkurilan lukio sijoittui maan lukioiden parhaimpaan kolmannekseen. Syksyllä 2015 lukiosta valmistui 24 ylioppilasta ja kansainväliseltä IB-linjalta valmistui 28 IB-ylioppilasta. Keväällä 2016 ylioppilaaksi kirjoitti 298 keskiarvolla 4,47 (asteikolla I–L, eli keskiarvo 2016 oli C:n ja M:n välillä).
Vantaan aikuislukio

Tikkurilan lukion rakennusta käyttää myös noin 240 opiskelijan Vantaan aikuislukion Tikkurilan toimipiste.
Vuoden 2016 alusta Vantaan aikuislukio yhdistyi hallinnollisesti Tikkurilan lukioon. Vantaan aikuislukio on iltalukio, jolla on toimipiste Tikkurilan lisäksi Myyrmäen suuralueella Martinlaakson lukion yhteydessä. Opetus on jaettu viiteen 7–8 viikon mittaiseen jaksoon. Oppitunnit ovat näiden jaksojen aikana maanantaista torstaihin iltaisin kello 17–20.
Aiheesta muualla

Lukiokoulutus ja ammatillinen koulutus Vantaalla (2016, pdf) (Arkistoitu – Internet Archive) (vantaa.fi)
Tikkurilan lukio[vanhentunut linkki] (opiskelijaksi.net)
Rita Trötschkes: Kipinät johdattavat sinut haluamallesi uralle (15.7.2015) (yle.fi)
Tikkurilan lukion rehtori kommentoi ehdotettua tuntijakouudistusta. Haastateltavana Tikkurilan lukion rehtori Ari Ranki (17.12.2013) (areena.yle.fi)
Riitta Saarinen: Kohti omia unelmia (Opettaja 21/2013, s. 22-25) (Arkistoitu – Internet Archive) (opettaja.fi)
Mikko Puttonen: Jättikoulu jyrää seiskan pojat (6.3.2012) (tiede.fi)
Tikkurilan lukion blogi (tikkurilanlukio.net)
MTV3:n lukiovertailu (Arkistoitu – Internet Archive)
Tikkurilan yhteiskoulun ja lukion ylioppilaat 1960-1977 (Arkistoitu – Internet Archive) (tiluseniorit.net)
Etelä-Pohjanmaan museo

| Etelä-Pohjanmaan museo |
| --- | --- |
 Etelä-Pohjanmaan museon päärakennus
Tyyppi:  maakuntamuseo
Sijainti:  Törnäväntie 23, Seinäjoki
Perustettu:  1980
Ylläpitäjä:  Seinäjoen kaupunki
Johtaja:  Susanna Tyrväinen
Kotisivut:  www.seinajoki.fi/Etela-Pohjanmaanmaakuntamuseo
Koordinaatit:  62.761543°N, 22.839589°E
 fiEtelä-Pohjanmaan museo 
     
Etelä-Pohjanmaan museo sijaitsee Törnävällä, noin kolmen kilometrin päässä Seinäjoen keskustasta. Maakuntamuseon lisäksi alueeseen kuuluu Törnävän kartanon rakennuksia ja ulkomuseo, jossa on näytteillä 18 eri puolilta Etelä-Pohjanmaata siirrettyä 1600–1800-lukujen talonpoikaisrakennusta. Etelä-Pohjanmaan maakuntamuseon perusnäyttely "Mihinä me ollahan?" on sijoitettu kartanon vanhaan kivinavettaan.
Museotoiminnan Törnävällä käynnisti 1930-luvulla Seinäjoen museoyhdistys. Varsinainen maakuntamuseo perustettiin 1980, ja neljä vuotta myöhemmin se siirtyi Seinäjoen kaupungin omistukseen. Törnävän museoalueen lisäksi Etelä-Pohjanmaan maakuntamuseon hallintaan kuuluvat Seinäjoen keskustassa sijaitseva Suojeluskunta- ja Lotta Svärd -museo sekä Peräseinäjoella sijaitseva Riihimuseo.
Liinamaan talo Törnävän museoalueella
Paapantupa
Porttilutti
Aiheesta muualla

Kuvia tai muita tiedostoja aiheesta Etelä-Pohjanmaan museo Wikimedia Commonsissa
Etelä-Pohjanmaan museo (Arkistoitu – Internet Archive) Museot.fi
Suomen maakuntamuseot
Etelä-Karjalan museo
Etelä-Pohjanmaan maakuntamuseo
Helsingin kaupunginmuseo
Hämeenlinnan kaupungin historiallinen museo
Kainuun museo
Keski-Suomen museo
K. H. Renlundin museo – Keski-Pohjanmaan maakuntamuseo
Kuopion kulttuurihistoriallinen museo
Kuopion luonnonhistoriallinen museo
Kymenlaakson maakuntamuseo
Lahden historiallinen museo
Lapin maakuntamuseo
Länsi-Uudenmaan maakuntamuseo
Pohjanmaan museo
Pohjois-Karjalan museo
Pohjois-Pohjanmaan museo
Porvoon museo
Satakunnan Museo
Savonlinnan maakuntamuseo
Museokeskus Vapriikki
Tornionlaakson maakuntamuseo
Turun museokeskus
| n k Perustiedot Wikidatassa: Etelä-Pohjanmaan museo (Q18346680)ohje |
| --- | --- |
esiintymä kohteesta: erikoismuseo, kulttuurihistoriallinen museo, museo
valtio: Suomi
sijaitsee hallinnollisessa alueyksikössä: Seinäjoki
katuosoite: Törnäväntie 23, 60200 Seinäjoki
koordinaatit: 62°46′N 22°50′E﻿ / ﻿62.76°N 22.84°E﻿ / 62.76; 22.84
JPMorgan Chase

| JPMorgan Chase |
| --- | --- |

Markkina-arvo:  234,2 mrd. USD (5/2016)
ISIN:  US46625H1005
Perustettu:  1799
Perustaja:  Aaron Burr John Pierpont Morgan, jatkaja poika John Pierpont Morgan JR (1867-1943)
Toimitusjohtaja:  Jamie Dimon
Puheenjohtaja:  Jamie Dimon
Kotipaikka:   New York, New York
Toimiala:  rahoitus, pankki
Liikevaihto:  99,88 mrd. USD (2015)
Henkilöstö:  234 598 (2015 lopussa)
Kotisivu:  www.jpmorganchase.com
Infobox OKVirheellinen NIMI-arvo: 
JPMorgan Chase & Co. on yhdysvaltalainen suurpankki. Yhtiön pääkonttori toimii New Yorkissa. Yrityksellä on yli 90 miljoonaa asiakasta ja se toimii yli 50 maassa. Yritys muodostui vuonna 2000 Chase Manhattan Corporationin ja J.P. Morgan & Co:n fuusioituessa.
JPMorgan Chase & Co. -pankin pääkonttori sijaitsee osoitteen 270 Park Avenue pilvenpiirtäjässä New Yorkissa.
Taseensa perusteella pankki on maailman suurin. Maailmanlaajuisten rahoitusmarkkinoiden vakautta seuraavan Financial Stability Boardin mukaan pankki on yksi keskeisimmistä pankeista maailmassa (G-SIBs, maailmanlaajuisesti systemaattisesti tärkeät pankit).
Talousjulkaisu Forbesin maailman suurimpien julkisesti noteerattujen yritysten Forbes Global 2000 -listalla JPMorgan Chase & Co. oli vuonna 2016 sijalla 5 ollen samalla toiseksi suurin yhdysvaltalainen pörssiyritys. Pankin markkina-arvo oli 234,2 miljardia Yhdysvaltain dollaria (toukokuussa 2016) ja liikevaihto 99,88 miljardia USD.
JPMorgan Chasen osake kuuluu muun muassa Dow Jones Industrial Average -indeksiin.
Historiaa

JPMorgan Chase osti maaliskuussa 2008 vakaviin vaikeuksiin ajautuneen kilpailijansa Bear Stearnsin noin 240 miljoonalla dollarilla. 25. syyskuuta 2008 Yhdysvaltain liittovaltion säästöpankkivalvonnasta vastaava viranomainen OTS ilmoitti ottavansa sen hetken suurimman yhdysvaltalaisen säästöpankin Washington Mutualin haltuun ja myyvänsä hätäkaupassa pääosan toiminnoista JPMorgan Chaselle noin 1,9 miljardilla dollarilla.
Pyhän Paavalin kirkon rauniot

Pyhän Paavalin kirkon rauniot on Macaon kuuluisin rakennus.
Kirkon rauniot ovat pienellä kukkulalla.
Pyhän Paavalin kirkon rauniot (port. Ruinas de Igreja de São Paulo) ovat tuhoutuneen Pyhän Paavalin kirkon rauniot Macaossa, Portugalin entisessä siirtomaassa ja nykyisessä Kiinan erityishallintoalueessa. Rauniot ovat nykyisin yksi Macaon suurimmista matkailunähtävyyksistä ja Macaon tunnetuimpia maamerkkejä.
Rauniot ovat jäänne vuosina 1602-1640 rakennetusta Pyhän Paavalin kirkosta. Sen rakennuttivat jesuiitat, jotka levittivät Macaosta käsin kristinuskoa muualle Aasiaan. Puinen kirkkorakennus tuhoutui alueella riehuneen taifuunin aiheuttamassa tulipalossa vuonna 1835, mutta julkisivu on hyvin säilynyt. Julkisivu on barokkityylinen kivifasadi, jolle johtavat leveät portaat.
Kirkon julkisivu on viisitasoinen. Sen korkeimmalla tasolla on kolmio, jossa on kuvattuna pyhää henkeä kuvaava kyyhkynen. Sen alapuolella on Kristusta kuvaava lapsipatsas ja ristiä kantavat enkelihahmot. Keskimmäisellä tasolla on Neitsyt Marian patsas ja laivakuvio, joka kuvaa vaikeaa matkaa synnin meressä. Sen oikealla puolella on hydra-hahmo, joka on myyttinen seitsenpäinen käärme kreikkalaisesta mytologiasta. Toisella tasolla on kuvattuna neljä patsashahmoa, jotka ovat Francisco de Borja, Pyhä Ignatius, Francisco Xavier ja Luís Gonzaga.
Jäljellä oleva julkisivu on 25 metriä korkea ja 23 metriä leveä. Julkisivu on pienen mäen päällä, ja sen luo johtaa 66 kiviporrasta. Vuodesta 2005 lähtien rauniot ovat olleet osana muuta Macaon historiallista keskustaa UNESCOn maailmanperintöluettelossa.
Julkisivun takana on tyhjä tila entisen kirkon paikalla. Tilalle on perustettu museo, jossa on näytteillä esineitä paikalla tehdyistä kaivauksista.
Daniel Pietta

| Daniel Pietta |
| --- | --- |
 Daniel Pietta, 2024
Henkilötiedot
Syntynyt: 9. joulukuuta 1986 Krefeld, Länsi-Saksa
Kansalaisuus:   Saksa
Jääkiekkoilija
Pelipaikka:  hyökkääjä
Maila:  vasen
Pituus:  185 cm
Paino:  93 kg
Seura
Seura:  Krefeld Pinguine
Sarja:  DEL
Pelinumero:  86
Pelaajaura
Pääsarjaura:  2004–
Aik. seurat:  Füchse Duisburg (2. Bund.) Leksands IF (Allsv.)
NHL-varaus:  ei varattu
Daniel Pietta (s. 9. joulukuuta 1986 Krefeld) on saksalainen jääkiekkoilija, joka edustaa DEL-liigassa pelaavaa Krefeld Pinguinea. Pelipaikaltaan vasemmalta laukova, 184 senttimetriä pitkä ja 92 kilogrammaa painava Pietta on hyökkääjä. Hän kuuluu myös Saksan jääkiekkomaajoukkueeseen.
Ura > Seurajoukkueura

NHL-varaukseton Pietta on edustanut koko uransa, kaudesta 2003–2004 lähtien, Saksan DEL-liigan Krefeld Pinguinea. Parhaalla kaudellaan, kaudella 2014–2015, Pietta teki 52 pelissä tehot 17+42=59. Kaudella 2014–2015 Pietta pelasi Krefeldin paidassa myös jääkiekon mestareiden liigassa viisi ottelua tehden tehot 1+3=4.
Ura > Maajoukkueura

Pietta pelasi ensimmäistä kertaa Saksan jääkiekkomaajoukkueen paidassa MM-kisoissa vuonna 2012. Maajoukkueessa hän oli debytoinut jo edellisenä vuonna. Pietta on kuulunut Saksan joukkueeseen myös vuosien 2013, 2014 ja 2015 MM-kilpailuissa. Hän on tehnyt niissä yhteensä tehot 1+1=2, jotka syntyivät kokonaisuudessaan vuoden 2015 kisoissa.
Ljungbyholm

| Ljungbyholm |
| --- | --- |
 Ljungbyn pitäjänmakasiini
 Ljungbyholm
 Koordinaatit: 56°37′55″N, 16°10′09″E 
Valtio:   Ruotsi
Lääni:  Kalmarin lääni
Maakunta:  Småland
Kunta:  Kalmar
Väkiluku (31.12.2023):  2 008
Infobox OKVirheellinen NIMI-arvo: 
Ljungbyholm on taajama Kalmarin kunnassa Kalmarin läänissä Smålandin historiallisessa maakunnassa Ruotsissa. Taajamassa oli 2 008 asukasta vuoden 2023 lopussa.
Tunnettuja henkilöitä

Melker Hallberg (s. 1995), jalkapalloilija
Aiheesta muualla

Kuvia tai muita tiedostoja aiheesta Ljungbyholm Wikimedia Commonsissa
Herschel Grynszpan
Vaikutus

Grynszpanin veriteko sai Saksassa runsaasti julkisuutta. Joseph Goebbels käski esittää sen valtakunnan joukkotiedotusvälineissä juutalaisten Saksan vastaisen salaliiton ilmentymänä. Attentaattia käytettiin väestön kiihottamiseen juutalaisia vastaan, ja sen varjolla SA ja SS panivat toimeen kristalliyön, jolloin suurin osa Saksan synagogista poltettiin, juutalaisten kauppaliikkeitä ja muuta omaisuutta tuhottiin ja juutalaisia pahoinpideltiin. Noin sata juutalaista sai surmansa.
Teon tausta

Grynszpanin teolle on annettu useita selityksiä.
Yksinkertaisin selitys on, että vanhempiensa kohtalosta epätoivoinen Grynszpan astui sisään Saksan suurlähetystöön ja ampui ensimmäisen näkemänsä saksalaisen. Yleinen ajatus tähän saakka on ollut, että Grynszpan halusi ampua Saksan Pariisin suurlähettilään Johannes Welczekin, mutta erehtyi henkilöstä, koska hän ei tuntenut Welczekiä ulkonäöltä.
On kuitenkin esitetty, että Grynszpan tunsi vom Rathin ja ampui tämän tieten tahtoen. Kirjassaan Herschel Feibel Grynszpan (Psychosozial-Verlag, 2005) kirjailija Andreas Friedrich Bareiß on pyrkinyt selvittämään teon taustat osittain aikaisemmin tuntemattomien asiakirjojen avulla. Hänen mukaansa Grynszpan toimi Pariisissa miespuolisena prostituoituna, jonka palveluksia Ernst vom Rath oli ostanut. Hän oli luvannut Grynszpanille käyttää vaikutusvaltaansa ja auttaa tämän perhettä, jottei sitä karkotettaisi Saksasta. Kun perhe kuitenkin karkotettiin, Grynspan ampui lähetystöneuvoksen kostoksi. Vom Rathin homoseksuaalisuus oli tunnettu Saksan ulkoministeriössä. Bareißin mukaan Hitler kielsi oikeudenkäynnin Grynszpania vastaan juuri siksi, että oikeuskäsittely toisi vom Rathin homoseksuaalisuuden julkisuuteen.
Andreas Friedrich Bareißin tieteellisesti tunnustettu tutkimus on siis osoittanut, ettei Grynszpanin veriteko ollut poliittinen murha tai erehdys. Herschel Feibel Grynszpan ampui Ernst Eduard vom Rathin henkilökohtaisista motiiveista.
Aiheesta muualla

Kuvia tai muita tiedostoja aiheesta Herschel Grynszpan Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  WorldCat 
Kansalliset:  Ranska  BnF data  Saksa  Israel  Yhdysvallat  Alankomaat  Puola 
Henkilöt:  Deutsche Biographie  DDB